text: төлен мұхамедиұлы тоқтасынов (1962 жылы қазанда семей қаласында туған) мемлекет және қоғам қайраткері. алматы сәулет-құрылыс институтын бітірген (1989), 1980 жылдың қыркүйегінен семей жүнді алғашқы өңдеуден еткізу фабрикасында жүк тасымалдаушы. 1980 жылдың қазанынан кеңес әскерінің қатарында қызметте 1983 жылдан семей құрастырмалы темір-бетон комбинатының бетоншысы, арматуралық цех шебері, жетекші инженері, тастарды өнеркәсіптік өңдеу белімінің бастығы, комсомол ұйымының хатшысы. 1991 жылдан «айқас» өндірістік фирмасының директоры. 1995 жылдан «алел» алтын өңдейтін компаниясының бас директоры «каполиграф» ақ президенті. 1997 жылдан -«каполиграф» ақ және «алел» ақ директорларының кеңесінің төрағасы. 2000 жылдың қыркүйегінен қр парламенті мәжілісінің депутаты (шығыс қазақстан облысының №19 батыс сайлау округы). экология және табиғатты пайдалану мәселелері жөніндегі комитеттің мүшесі. «экология» депутаттық тобының жетекшісі. 2004 жылдан қазақстан компартиясы ок хатшысы. шығыс қазақстан облыстық мәслихатының депутаты (1999). «қазақстанның демократиялық таңдауы» қозғалысы бірі (2001). әскери атағы запастағы капитан. қазақстанның болашағы туралы болжамы «парламенттік республика». хоббиі отбасы арасында демалу, тауға серуендеу, футбол. сүйіп оқитын әдебиеті тарихи шығармалар. үйленген. жұбайы тоқтасынова алма қапанқызы, адвокат. қызы әлия (1989 жылы туған); ұлы әлихан (1994 жылы туған).